
PATVIRTINTA





    

Šakių rajono savivaldybės administracijos 

                                                               

direktoriaus  2014 m. gruodžio 12 d.  







įsakymu Nr. AT-1285
RAJONO SAVIVALDYBĖS MOKYKLŲ VADOVŲ, JŲ PAVADUOTOJŲ UGDYMUI, UGDYMĄ ORGANIZUOJANČIŲ SKYRIŲ VEDĖJŲ ATESTACIJOS KOMISIJOS DARBO REGLAMENTAS

I. BENDROSIOS NUOSTATOS


1. Šis Reglamentas nustato  savivaldybės mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos komisijos (toliau – Komisija) darbo tvarką.

2. Komisija savo veikloje vadovaujasi Lietuvos Respublikos švietimo ir mokslo ministro 2005 m. liepos 21 d. įsakymu Nr. ISAK- 1521  patvirtintais Valstybinių (išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatais, šiuo Reglamentu ir kitais teisės aktais.


3. Komisija savo veiklą grindžia demokratijos, teisėtumo, visuotinumo, objektyvumo, kontekstualumo principais ir asmenine  komisijos narių atsakomybe.
II. KOMISIJOS VEIKLA

4. Komisijos pirmininkas vadovauja Komisijos kompetencijai priskirtų mokyklų vadovų atestacijos procesui, organizuoja komisijos darbą, posėdžius, pasirašo komisijos dokumentus ir Mokyklos vadovo atestacijos pažymėjimus.

5. Posėdžio metu nesant pirmininkui, jį pavaduoja Komisijos narių išrinktas asmuo.

6. Komisijos sekretorius priima Komisijai teikiamus dokumentus, tvarko dokumentaciją, rašo posėdžių protokolus, tvarko Pažymėjimų apskaitos registrą, išduoda Mokyklos vadovo atestacijos pažymėjimus.

7. Komisijos nutarimai  priimami balsų dauguma.

8.  Komisijos posėdžiai organizuojami, atsižvelgiant į pretenduojančių atestuotis mokyklų vadovų skaičių.


9. Komisijos nutarimai priimami balsų dauguma. Komisijos posėdis yra teisėtas, jei jame dalyvauja ne mažiau kaip du trečdaliai narių. 

10. Vadovas atestuojamas per vienerius metus nuo prašymo pateikimo dienos. Apie neeilinę atestaciją vadovas raštu informuojamas prieš tris mėnėsius iki jos pradžios.

11. Komisija:

11.1. svarsto ir tvirtina  vadovų atestacijos ir  veiklos atitikties turimai kvalifikacinei kategorijai nustatymo grafikus nustatytam laikotarpiui;

11.2. tvirtina vadybos ekspertų grupes;

11.3. svarsto ekspertų grupių pateiktas ataskaitas ir pažymas;

11.4. teikia informaciją savivaldybės direktoriui apie vadovų atestaciją ir veiklos     ir kompetencijos atitikties turimai kvalifikacinei kategorijai nustatymo;

11.5. priima nutarimus:

11.5.1. dėl vadovo pretenduojamos kvalifikacinės kategorijos (trečiosios, antrosios, pirmosios) suteikimo;

11.5.2. dėl žemesnės nei vadovas pretenduoja kvalifikacinės kategorijos suteikimo;

11.5.3. dėl pripažinimo, kad vadovo kompetencija ir veikla atitinka aukštesnę nei buvo pretenduota kvalifikacinę kategoriją, ir siūlo per du mėnesius atlikti pakartotinę ekspertizę   arba suteikia iš karto aukštesnę, jeigu ekspertų grupė atitiko nuostatų 20 punkto reikalavimus;

11.5.4. dėl pripažinimo, kad vadovas netinka eiti pareigų, ir siūlo įstatymų nustatyta tvarka spręsti klausimą dėl jo tolesnio darbo einant šias pareigas;

11.5.5. vadovo veikla ir kompetencija atitinka turimos kvalifikacinės kategorijos    reikalavimus; 

11.5.6. vadovo veikla ir kompetencija neatitinka turimos kvalifikacinės   kategorijos reikalavimų ir siūlo po 3 mėnesių vadovui neeilinę  atestaciją;



11.5.7. vadovo veikla ir kompetencija atitinka aukštesnės kvalifikacinės kategorijos reikalavimus ir siūlo vadovui atestuotis;


11.5.8. atidėti vadovo veiklos ir kompetencijos atitikties turimai kvalifikacinei kategorijai nustatymą   dėl nepakankamos ar netikslios informacijos apie vadovo veiklą ir įpareigoti  ekspertus per vieną mėnesį patikslinti informaciją ir pateikti laisvos formos pažymą;


11.6.  išduoda mokyklos vadovo atestacijos pažymėjimus , pratęsia jų galiojimo laiko 5 metams nuo sausio 1 d.arba rugsėjo 1 d. ir vykdo jų apskaitą;

11.7. svarsto vadovų ir ekspertų apeliacijas dėl ekspertizės išvadų.

11.8. vykdo kitas  komisijos  darbo reglamente numatytas funkcijas;

11.9. vadovų atestacijos pažyma, veiklos ir kompetencijos  atitikties turimai kvalifikacinei kategorijai pagrindimo ataskaitos ir komisijos nutarimų kopijos saugomos vadovų asmens byloje  iki kitos atestacijos. Vadovui pakeitus darbovietę, jo atestacijos dokumentų kopijos atiduodamos vadovui,šis perduoda naujam darbdaviui.
III. APELIACIJŲ TEIKIMO IR NAGRINĖJIMO TVARKA

12. Vadovų atestacijos apeliacijas nagrinėja Atestacijos komisija bei švietimo ir mokslo ministro sudaryta Mokyklų vadovų atestacijos apeliacinė komisija.

13. Vadovas, nesutinkantis su ekspertų grupės išvadomis, ar ekspertas, nesutinkantis su kitų ekspertų išvadomis, teikia apeliaciją komisijai prieš 5 darbo dienas iki Atestacijos komisijos posėdžio, kuriame numatyta svarstyti vadovo atestacijos klausimą


14. Atestacijos komisijai teikiama apeliacija turi būti argumentuota ir pateikta raštu per 15 darbo dienų nuo atestacijos komisijos nutarimo .
III. BAIGIAMOSIOS NUOSTATOS

15. Komisijos nariai pagal savo kompetenciją atsako už švietimo įstaigų vadovų atestacijos vykdymą.

16. Komisijos reglamento keitimą gali inicijuoti komisija, Savivaldybės administracijos direktorius.

17. Vadovų atestacijos dokumentai, parengti pagal 3, 4, 5, 8, 9 prieduose pateiktas formas, registruojami ilgo ir laikino saugojimo dokumentų registre.
__________________________________
